Asunto oli erittäin iso ja viihtyisä, valtava terassi jacuzzilla varustettuna. Pyykinpesukone löytyy, hyvät kokkausmahdollisuudet ja astiastot. Ilmastointilaitteet toimi ihan ok, niitä on neljä kaikkinensa. Pikkukauppa ja pitseria muutama sata metriä, ranta ja ravintolat muutama sata metriä enemmän, eri suunnalla. Ranta hyvä hiekkaranta. Oikeastaan kämpän ainoa puute on ison parivuoteen karseat patjat, ne kyllä romuttaa satakiloisen ja kevyemmänkin nukkujan selän.
Taksien hinnoittelu "elää", yleensä jos kysyy hinnan ennakkoon, kyyti on kalliimpi. Täsmälleen sama matka oli ekalla kyydillä 10€, seuraavalla kertaa 5€. Vanhaankaupunkiin kävelee kyllä hissuksiin, mutta helteessä etenkin lasten kanssa taksi on kyllä hyvä ja useimmiten 5€ riitti kyytiin.
Asiointi Eliaksen kanssa sujui hyvin ja hänen vanhempansa asuvat talon alakerroksessa. Annamme kohteelle hyvän suosituksen!!!!